Държавен вестник, бр. 38, 2004 г., стр. 18

С Т Р .  18
Д Ъ Р Ж А В Е Н   В Е С Т Н И К
Б Р О Й  38
ководство за възложителите за провеждане на
тръжни процедури по програма САПАРД в
Република България.
Чл. 8. Не се предоставя финансова помощ за:
1. закупуване или наем на земя или сгради;
2. данъци, мита и такси за внос, които са
възстановими, рефинансирани или могат да
бъдат компенсирани по друг начин, не пред-
ставляват част от общата данъчна система на
страната и се отразяват непропорционално на
която и да е част от програмата;
3. лизинг;
4. закупуване на транспортни средства и спе-
циализирана техника;
5. банкови такси, такси по обезпечителни
сделки, включително банкови гаранции и разхо-
ди, свързани с обслужване на банкови сметки;
6. плащане в натура;
7. разходи, свързани с доставки на стоки и
предоставяне на услуги, които не произхождат
от страните—членки на Европейския съюз, и
от България, Естония, Литва, Латвия, Полша,
Румъния, Словакия, Словения, Унгария, Чехия,
Кипър, Малта и Турция;
8. оперативни разходи, включително разхо-
ди за поддръжка и наем.
Г л а в а  т р е т а
РЕД ЗА ПРЕДОСТАВЯНЕ НА ФИНАНСО-
ВА ПОМОЩ
Чл. 9. За изпълнението на проектите по мяр-
ка “Техническа помощ” се сключва рамков
договор между Държавен фонд “Земеделие”,
изпълняващ функциите на Агенция “САПАРД”,
и МЗГ.
Чл. 10. За изпълнението на всеки конкретен
проект упълномощено от министъра на земе-
делието и горите лице подава молба по обра-
зец, утвърден от изпълнителния директор на
Държавен фонд “Земеделие”, в централното
управление на ДФ “Земеделие” и прилага посо-
чените в молбата документи.
Чл. 11. (1) При приемане на документите се
проверява съответствието на представените от
МЗГ копия от документи с техните оригинали.
(2) В случай на несъответствие между ори-
гиналите и представените копия, нередовност
или непълнота на документите ДФ “Земеделие”
връща документите.
(3) След отстраняване на нередовностите
МЗГ има право да кандидатства отново.
Чл. 12. (1) В срок до един месец от регистри-
ране на молбата в централното управление на
ДФ “Земеделие” се проверяват представените
документи и се изготвя становище по проекта.
За одобрението и/или отхвърлянето на проекта
ДФ “Земеделие” писмено уведомява МЗГ.
(2) Когато при проверката по ал. 1 се устано-
вят непълноти или неточности в представените
документи, централното управление на ДФ
“Земеделие” писмено уведомява лицето по
чл. 10, ал. 1, коeто в 10-дневен срок от датата на
уведомяването може да ги отстрани.
(3) Срокът по ал. 1 не тече през времето за
отстраняване на констатираните пропуски в
представените документи.
(4) Когато не бъдат отстранени в срок уста-
новените непълноти или неточности, ДФ “Зе-
меделие” отхвърля проекта.
Чл. 13. (1) При одобрение на проекта се
сключва договор между ДФ “Земеделие” и МЗГ,
в който се определят конкретните разходи и
срокът за изпълнение на одобрения проект, кой-
то не може да надвишава 24 месеца.
(2) Срокът за изпълнение започва да тече от
датата на сключване на договора по ал. 1.
Чл. 14. (1) След сключване на договора по
чл. 13, ал. 1 Министерството на земеделието и
горите провежда търг за избор на изпълнител
на проекта за техническа помощ в съответст-
вие с Многогодишното финансово споразуме-
ние между Европейската комисия от страна на
Европейската общност и Република България
(САПАРД) и съгласно практическото ръковод-
ство за възложителите за провеждане на тръж-
ни процедури по програма САПАРД в Републи-
ка България.
(2) При неизпълнение на задължението по
ал. 1 МЗГ губи право на подпомагане.
(3) Практическото ръководство за възложи-
телите за провеждане на тръжни процедури по
програма САПАРД в Република България се
публикува на официалната страница на МЗГ в
Интернет.
Чл. 15. (1) Министерството на земеделието
и горите определя в обявата за търга и тръжно-
то досие изискванията към изпълнителите,
както и критериите за оценка и избор на пода-
дените предложения.
(2) Комисията за провеждане на търга се
определя със заповед от министъра на земеде-
лието и горите и включва експерти от компе-
тентните звена в МЗГ.
(3) Комисията взема решение въз основа на
оценка на техническото и финансовото предло-
жение на кандидатите.
Чл. 16. За всеки конкретен проект след про-
веждането на търга се подписва договор меж-
ду МЗГ и избрания за изпълнител участник в
тръжната процедура.
Г л а в а  ч е т в ъ р т а
ИЗПЛАЩАНЕ НА ФИНАНСОВАТА ПОМОЩ
И КОНТРОЛ ВЪРХУ ИЗПЪЛНЕНИЕТО НА
ПРОЕКТИТЕ
Чл. 17. (1) За изплащане на финансовата
помощ се кандидатства след извършване на
дейностите по проекта, но не по-късно от 15
дни след изтичането срока по чл. 13, ал. 1.
(2) За изплащане на финансовата помощ МЗГ
подава заявка за плащане по образец, утвърден
от изпълнителния директор на Държавен фонд
“Земеделие”, и прилага документите, описани
в приложение № 2.